Im angelsächsische Ruum werd vo germanische Noihaide de Bigriff neopaganism abgleent, zugunste vom germanische Wort heathenism. Vili Noihaide sind au negativ zom Vorsatz Noi- bzw. Neo- iigstellt. Si gsiend sich nöd as Schöpfer vonere noie Religioo sondern as Restauratore oder Widerbileber vo de alte Religioo aa und bitrachtet sich als d Erbe vo dene alte Kulture. Si studiered di alte Schrifte und versuechet die alte Brüüch i di moderni Welt z integriere. De Bigriff "Haid" werd aber au vo diverse Gruppe abgleent.